section_heading: Počeci u Asbury Parku
paragraph_text: Krajem '60-ih i početkom '70-ih u i oko Asbury Parka na Jersey Shoreu pojavila se aktivna glazbena scena. Najpoznatiji među njima bili su Bruce Springsteen i Southside Johnny kao i rani članovi E Street Banda. Clemons, Federici, Lopez, Sancious, Tallent i Van Zandt svoje su vještine brusili u raznim sastavima, s i bez Springsteena. To su bili Little Melvin & the Invaders, Downtown Tangiers Band, Jaywalkers, Moment of Truth, Glory Road, Child, Steel Mill, Dr. Zoom & the Sonic Boom, Sundance Blues Band te Bruce Springsteen Band. Springsteen je 1972. potpisao ugovor za album s CBS Recordsom i ubrzo okupio vodeće glazbenike s lokalne scene za svoj debitantski album, Greetings from Asbury Park, N.J. 1973. su snimili drugi album sa Springsteenom, The Wild, the Innocent and the E Street Shuffle.